...mé gueménas der houhan a mem bugalé dioal mad doh é hoér : dré en arben ag en dud e oé én ilis, mem boé bet douget staguein er gueih merhig doh er gadoér, èl ma hren el liessan. Mé arrihuas guet en daul vasq. A pé oen inou ar men deuhlin, ô men Doué ! chetui ma ta de Jaquet hum dennein a dré divréh hé brér ha donnèt dhum laquat ar hé deuhlin ital-on, hé hunan, hemb hanni doh  hi hass ! bammetoh oen bet hoah, ha nhellan quet larèt er péh e dreméné én-on, a pé zas tein guélèt er gueih innoçandig é hobér hi-memb èl ma hren-mé ehué, hag é quemér en duel èl aveit quemuniein.  Guet men dorn, mé hras sign den eutru Person, penaus ne zelié quet er verhig quemuniein, ha mé zas én dro dem léh. Hi me hélias ; hi e azéas, hag e chomas azéet hemb dobér a vout harpet. Hé zreid e oé digrommet. Carguet e oé a joé. De vénédiction er bélêg, én ur huélèt rah en dud doh hum laquat ar ou  deuhlin, hi e saù hemb er secour a zén hag, én ur guemérét er gadoér ar béhani é oé azéet, hi hi zroa guet adress hag hum laq ar hé deuhlin ar nehi.